Marko Polo

Marko Polo (s taṭalyanit : Marco Polo (asusru ) ), illul deg 1254 deg Vinisya , yemmut deg 8 yennayer 1324 deg Vinisya daɣen, d amzenzu, icaliyen ed amessikel avinisi [ 1 ] .

Tudert ed yisiklen

Tawacult n Polo

Seg zik, tawacult n Polo teznuzay akked Asamar alemmas , terna ccan ed tabaɣurt imeqqranen. Deg 1260, tawacult-nni ruḥen seg Istambul ɣer timenaḍin n umalu n Tamnekda n imunguliyen , anda i teznuzay ɣef isɣunen. Syin akkin, tawacult n Polo ruḥen ɣer Buxara , ssufɣen-d assaɣen n tmidwa akked amenkad Qublay Xan , ed tettuɣal-d inmahalen-is deg Turuft [ 1 ] .

Asikel ɣer Asya

Deg 1271, baba-s n Marko Nikkolò Polo ed ɛemmi-s Maffeo Polo d-uɣalen ɣer Tamnekda n imunguliyen , akked Marko Polo, yettεeddin ɣef Ɛakka, Yumurtalık, tamenaḍt n Xuṛasan (deg Iran n tura), Badaxcan (deg Afɣanistan n tura) ed timnaḍin nniḍen n Asya ِِ akken ad wwḍen ɣer Cangdu (tamanaɣt n imunguliyen) deg 1274-1275 [ 1 ] .

Azal n 16 neɣ 16 n iseggasen, Marko Polo ed tawacult-is ttidiren deg tzedduɣin n umenkad n imunguliyen. S lameṛ n umenkad Qublay Xan , Marko i yellan yelha-d d aṭas n tuɣdaḍin ɣer timnaḍin ibeεden n Tamnekda n imunguliyen [ 1 ] .

Tuɣalin ɣer Vinisya

Deg 1290 neɣ 1292, tawacult n Polo ruḥen ɣer tamenaḍt tafarsit akked yiwet tageldunt n imunguliyen, syin akkin, i ruḥen ɣer Turuft , yettεeddin ɣef Istambul ed tagara Vinisya deg 1295 [ 1 ] .

Deffir tuɣalin-is ar Vinisya , Marko Polo ad yuɣal d ameḥbus n iǧenwiyen deg Ǧenova , deg lḥebs-nni Marko ittemlili-d ameḥbus n Pisa qqaren-as Rustichello d aneggal mucaɛen, Marko yebda yettaru ɣef 25 iseggasen-is deg Asya (adlis-nni qqaren-as s taṭalyanit : Il milione ). Syin akkin, Marko yeffeɣ-d seg lḥebs ed yettuɣal ɣer Vinisya , anda yemmut ɣer 70 n yiseggasen [ 1 ] .

Ayen yura

Il milione

Il milione d isem n ullis n usikel n Marko Polo, qqaren-as adlis n leεǧubat n umaḍal [ 2 ] neɣ Weglam n umaḍal , Marko yura-t s tafranko-ṭalyanit d tutlayt tatrart i myussan deg leqrun 13 ed 14 [ 1 ] .

Llan aṭas n teḍrisin n irusfusen ed tisuqilin n Il milione deg-s :

Muqqel daɣen

Tizmilin